ACT MAGISTRATES COURT Pagtugon sa isang aplikasyon para sa isang kautusan sa proteksyon Ikaw ay "nasilbihan" (iyon ay, nahainan) ng isang kopya ng aplikasyon para sa Kautusan laban sa Karahasan sa Pamilya (Family Violence Order, FVO), Kautusan sa Pansariling Proteksyon (Personal Protection Order, PPO) o Kautusan sa Pansariling Proteksyon (Lugar ng Trabaho) (Personal Protection (Workplace) Order, WPO). May humihiling ng kautusan laban sa iyo sapagkat nangangamba siya para sa kaniyang kaligtasan. Ang aplikasyon na iyong natanggap ay nagsasaad ng mga pahayag na ginawa ng "aplikante" (ang taong nag-aplay para sa kautusan) at ang mga kondisyon na ninanais ng aplikante na maipataw sa iyo. Ang isang kautusan ay nagpapataw sa iyo ng mga kondisyon, tulad ng paglayo sa aplikante o hindi pakikiugnay sa kaniya. Magkakaroon ka ng pagkakataon na tutulan ang aplikasyon para sa isang kautusan. Kung nabigyan ka rin ng kopya ng pansamantalang kautusan Ang korte ay maaaring mag-isyu ng pansamantalang kautusan (interim order) hanggang mapagpasyahan ang aplikasyon para sa pinakahuling kautusan. Ang pansamantalang kautusan ay ipinapatupad na at mananatiling umiiral hanggang masilbihan ng pinakahuling kautusan (final order) o ang pansamantalang kautusan ay ipagwawalang-bahala. Nagpapataw ito ng ilang mga kondisyon sa iyo na dapat mong sundin. Maaaring ilapat ang mga parusa kung hindi mo susundin ang kautusan. Anong mangyayari pagkatapos? Walang pansamantalang kautusan: Ang kaso na ito ay inilista para sa isang pakikipagpulong (conference) sa tinukoy na petsa at oras. Kung nais mong tutulan ang aplikasyon para sa pinakahuling kautusan, dapat kang magpakita sa korte sa petsang iyon. Ang kabiguang magpakita ay maaaring magresulta sa paggawa ng mga kautusan habang wala ka. Pansamantalang kautusan: Bukod sa pansamantalang kautusan at aplikasyon, makakatanggap ka ng "kopya ng pag-endorso" ("endorsement copy") ng pansamantalang kautusan at isang pabatid na may petsa at oras kung kailan nasa korte ang kaso para sa isang pakikipagpulong . Kung sumasang-ayon ka na gawing pinakahuling kautusan ang pansamantalang kautusan, isauli sa korte ang kinumpletong kopya ng pag-endorso. Maaari mo itong ipadala sa pamamagitan ng koreo o personal na dalhin sa korte. Kung gagawin mo ito, ang pansamantalang kautusan ay magiging pinakahuling kautusan sa araw kung kailan ito natanggap ng korte para sa panahon na tinukoy sa aplikasyon. Kung ang kopya ng pag-endorso ay natanggap ng korte bago ang petsa ng pakikipagpulong, hindi mo kailangang pumunta sa korte. Kung hindi mo isasauli ang kopya ng pag- endorso, kailangan mong pumunta sa korte para sa isang pakikipagpulong. Kailangan mong dumalo sa pakikipagpulong sa petsa at oras na ibinigay sa iyo at kung hindi ay maaaring gawin ang pansamantalang kautusan bilang pinakahuling kautusan nang wala ka. Ang mga kondisyon ng pansamantalang kautusan at ang panahon kung kailan ito ipatutupad ay nakasaad sa kautusan. Nakasaad din dito ang mga parusa sa paglabag sa kautusan. Kung hindi mo nauunawaan ang kautusan, dapat kang humingi ng payo sa batas. Wala pa akong 18 taong gulang Kung ikaw ay wala pang 14, dapat may kasama kang guardian sa paglilitis (litigation guardian) sa korte. Kung ikaw ay lampas na sa edad na 14 ngunit wala pang 18 taong gulang maaaring kakailanganin mo ring magkaroon ng guardian sa paglilitis. Ang guardian sa paglilitis ay isang tao na mas matanda sa 18 taong gulang na FILIPINO makakatulong sa iyo sa korte (halimbawa, ang iyong ina, ama o isang responsableng tao na may hustong gulang na pinagkakatiwalaan mo). Kung wala kang magulang o guardian o ibang angkop na tao na may hustong gulang na makakatulong sa iyo sa korte, dapat mong tawagan ang Public Advocate (Pampublikong Tagapagtanggol) sa 02 6207 0707. Ano ang mangyayari sa araw ng pakikipagpulong ? Dapat mong ipaalam sa kawani sa tanggapan na dumating ka na para sa iyong pakikipagpulong. Tatawagin ang iyong pangalan ng deputy registrar na magsasagawa ng pakikipagpulong. Sa panahon ng pakikipagpulong ikaw at ang aplikante ay nasa magkahiwalay na silid. Maaari kang magsama roon ng isang tao upang suportahan ka. Susubukan ng deputy registrar kung ikaw at ang respondente ay magkakasundo sa kalalabasan. Ang Legal Aid ACT (Tulong sa Batas sa ACT) ay mayroong kawani sa korte na maaaring magbigay sa iyo ng payo sa batas. Ang Serbisyo sa Krisis sa Karahasan sa Tahanan (Domestic Violence Crisis Service - DVCS) ay may mga kawani sa korte na maaaring sumuporta sa iyo. Kung kailangan mo ng payo sa batas o suporta, mangyaring tanungin ang tao sa tanggapan o ang deputy registrar. Posibleng mga kalalabasan ng pakikipagpulong • Ikaw at ang aplikante ay sumasang-ayon sa mga Pinakahuling Kautusan. Ang mga kautusan ay maaaring ipatupad ng pulisya. Ikaw at ang aplikante ay sumasang-ayon sa mga pangako. Ang mga Pangako ay isang pormal na nakasulat na pangako ng respondente sa tao na humingi ng Kautusan mula sa Korte. Kung ang isang pangako na gagawin ay hindi ginawa , hindi ito maipapatupad ng pulisya. • Kung hindi kayo magkakasundo, ililista ng korte ang iyong kaso para sa isang pagdinig sa harap ng mahistrado.
ACT MAGISTRATES COURT Kung hindi ka dadalo sa korte ang mga pinakahuling kautusan ay maaaring gawin nang wala ka. Kung ang aplikante ay hindi dadalo sa korte, ang aplikasyon ay maaaring ipagwalang-bahala o maaari kang hilingan na bumalik sa korte sa ibang araw. Ano ang mangyayari sa isang pagdinig sa korte? Kailangan mong magbigay ng ebidensya upang ang mahistrado ay makagawa ng desisyon kung may pangangailangan para sa pinakahuling kautusan. Maaaring gusto mo na ibang mga tao ang magsabi sa korte kung ano ang nangyari. Tinatawag silang mga saksi. Kung mayroon kang mga saksi, dapat mong hilingin sa kanila na pumunta sa korte sa petsa at oras na itinakda para sa pagdinig. Kung mayroon kang mga katibayan na mahalaga sa iyong kaso, tulad ng mga larawan o mensahe, dapat mong dalhin ang mga ito upang ipakita sa korte. Maaari ring gawin ng aplikante ang katulad nito para sa kaniyang kaso Gaano katagal magtatagal ang isang kautusan? Ang isang Kautusan sa Pansariling Proteksyon (PPO) ay maaaring tumagal ng hanggang 12 buwan at ang Kautusan laban sa Karahasan sa Pamilya (FVO) ay hanggang 24 na buwan o mas matagal pa sa mga natatanging kaso. Ang aplikante ay maaaring mag-aplay na palawigin ang pinakahuling kautusan. Maaari mong tutulan ang pagpapalawig sa aplikasyon. Maaari bang baguhin ang kautusan? Kung may kautusan na ginawa laban sa iyo, maaari kang mag-aplay sa korte na baguhin ang kautusan. Maaari ring gawin ito ng aplikante. Magkakaroon ba ako ng kriminal rekord? Ang kautusan sa proteksyon ay hindi magbibigay sa iyo ng kriminal rekord maliban kung ikaw ay nahatulan sa paglabag nito. Mahalagang mga numero ng telepono Emerhensya 000 Protection Unit ACT Magistrates Court (Yunit ng Proteksyon ng Korte ng Mahistrado Court sa ACT) 02 6205 4939 ACT Policing (Pagpupulisya sa ACT) 131 444 Victim Support ACT (Suporta sa Biktima sa ACT) 1800 822 272 Legal Aid ACT (Tulong sa Batas sa ACT) 02 6207 1874 o 1300 654 314 Domestic Violence Crisis Service - DVCS (Serbisyo sa Krisis sa Karahasan sa Tahanan) Kung hindi ka sigurado tungkol sa prosesong ito, mangyaring humingi ka ng payo sa batas. Ano ang mangyayari sa pansamantalang kautusan kung inilista ang kaso para sa pagdinig? Ang pansamantalang kautusan ay magpapatuloy maliban kung ipinatigil ito ng korte. Kung hindi ka sumasang-ayon sa pagpapatuloy ng pansamantalang kautusan, ang kaso ay diringgin ng Mahistrado sa araw ng pakikipagpulong para gumawa ng desisyon tungkol sa pagpapatuloy ng pansamantalang kautusan. May bisa ba ang kautusan sa ibang estado? Ang mga Kautusan laban sa Karahasan sa Pamilya ay ipinapatupad sa buong Australya at New Zealand. Ang Kautusan sa Pansariling Proteksyon ay maaaring irehistro sa ibang mga estado at teritoryo upang maipatupad ito sa mga estado at teritoryong iyon. Ang paglabag sa kautusan sa ibang estado ay maaaring isang pagkakasala sa ACT at sa estado o teritoryo kung saan naganap ang paglabag. 02 6280 0900 Pag-access • Kung kailangan mo ng serbisyo sa pagsasalinwika at pag-iinterprete, tawagan ang TIS sa 13 14 50 o bisitahin ang Kung ikaw ay bingi o may kapansanan sa pagsasalita o pandinig, at kailangan ng serbisyong teletypewriter, tumawag sa 13 36 77 at hilingin ang 02 6205 0000 • Para sa mga gumagamit ng Speak and Listen, tumawag sa 1300 555 727 at hilingin ang 02 6205 0000 Kung nais mong matanggap ang dokumentong ito sa malaking titik ng pagkakasulat, tawagan ang aming Opisyal ng Tulong sa Hukuman sa 02 6205 0322. Ang dokumentong ito ay hindi inilaan bilang panghalili sa payo sa batas. Kung hindi ka sigurado kung paano magsisimula o isasagawa ang iyong kaso, mangyaring humingi ng payo sa batas. ACT Magistrates Court | Knowles Place Canberra City 2601 | GPO Box 370 Canberra ACT 2601 | 7 8 7 0 8 1